29m a Girona... VAGA GENERAL!\n29m a Girona... VAGA GENERAL!NO TREBALLIS! NO CONSUMEIXIS! ATUREM-HO TOT! PRENEM EL CARRER!07:00 – PIQUETS: Plaça Catalunya12:00 – MANIFESTACIÓ: Plaça del lleó18:30 – MANIFESTACIÓ – BLOC ANTICAPITALISTA: Rotonda del rellotge de la devesaMés informació i material a:http://vagageneralgirona29m.wordpress.comEL 29 DE MARÇ… CAL FER VAGA!Els dos grans sindicats de l’Estat Espanyol han convocat pel proper 29 de Març una Vaga General per negociar la nova Reforma Laboral. Nosaltres, com centenars d’altres organitzacions, col·lectius i sindicats combatius dels Països Catalans, hem decidit convocar-la per intentar tombar la Reforma Laboral.CONTRA LA REFORMA LABORAL, SÍ. I MOLT MÉSEvidentment, estem contra aquesta nova Reforma Laboral. És una agressió brutal als drets històrics dels i les treballadores i el 29M la volem tombar. Tot i això, la situació social és tan greu que cal que la Vaga General vagi més enllà de la lluita contra aquesta reforma. Que la desbordi.Així, volem que serveixi per expressar la ira que sentim els milions de treballadores sense feina i els milers de famílies expulsades de les seves llars; la impotència d’usuàries i treballadores d’uns serveis públics saturats i degradats i de l’estudiantat d’escoles, instituts i universitats sense recursos; o l’angoixa dels treballadors precaris amb sous de misèria i nul·la estabilitat laboral.ELS DOS GRANS SINDICATS DE L'ESTAT ESPANYOL NO ENS REPRESENTEN.A LA VAGA MALGRAT CCOO I UGTLes cúpules dels grans sindicats no han fet pràcticament res durant anys per lluitar contra aquesta situació injusta i és per això que cada cop són menyspreats per més i més gent.Convoquen aquesta vaga obligades per la pressió de la seva afiliació. I sabem que molta gent no li donarà suport precisament pel rebuig a aquest sindicalisme de saló, pactista i buròcrata.Nosaltres creiem que no ens podem permetre que l’actitud de molts dels dirigents sindicals es tradueixi en una paràlisi de la lluita. Cal aturar les constants agressions a uns drets socials que van costar molts anys de lluita i sang.PER UNA SORTIDA SOCIAL A LA CRISISabem quina és la proposta dels polítics i els grans empresaris per sortir de la crisi: més retallades, menys drets laborals, menys serveis públics, més desnonaments i més atur. I per a ells -com sempre- beneficis.Però també sabem que el conjunt de la riquesa de la societat pot repartir- se de forma més justa i el treball, que és necessari per produir-la, també.De la crisi podem sortir amb més capitalisme, amb més injustícia, o podem sortir distribuint racionalment el treball i la riquesa. [+] Llegir més...\nComunicat: Ni retallades, ni repressió. Solidaritat amb els 6 encausats!\nNi retallades, ni repressió. Solidaritat amb els 6 encausats!El passat 14 de juliol va tenir lloc a l’Espai Caixa de Girona una conferència a càrrec de Boi Ruiz, on el conseller de sanitat va defensar la política de retallades en l’àmbit de la sanitat pública. En motiu d’aquesta conferència, des de diversos col·lectius de la ciutat es va convocar una concentració de rebuig a les retallades aplicades per Convergència i Unió.Dies després, el Departament d’Interior va iniciar diligències contra sis persones (dues d’elles militants d’Endavant-OSAN) per un suposat delicte d’agressió, coaccions, desordres públics i atemptat a l’autoritat a l’alcalde, que en el pitjor dels casos pot arribar a comportar penes de fins a 6 anys de presó.Davant d’aquest fets, des d’Endavant-OSAN volem denunciar:- El caràcter polític del procés, que té com a objectiu criminalitzar i reprimir les protestes contra les retallades als serveis públics, i que busca donar un càstig exemplaritzant a les persones encausades, utilitzant-les com a caps de turc d’aquesta estratègia repressiva.- Que lluny de ser un fet aïllat, aquest cas s'emmarca en una escalada repressiva dels Mossos d'Esquadra i del Departament d’Interior a mans de Felip Puig, contra qualsevol expressió de rebuig a les retallades als serveis públics que s'estan efectuant des del Govern de la Generalitat, i a l’agressió als drets de les classes populars que aquestes suposen.- Que la vertadera violència és la que està aplicant el Govern de la Generalitat amb les retallades i amb el gradual desmantellament dels serveis públics i la seva paulatina privatització.- L’existència i l’ús de fitxers polícials il.legals per part dels Mossos d’Esquadra, utilitzats per perseguir la militància política, i que han servit per identificar a les 6 persones encausades.Així doncs des d’Endavant-OSAN volem manifestar:- La nostra solidaritat i suport incondicional a les 6 persones encausades, així com a la campanya Ni retallades Ni repressió.- Que entenem la utilització de la desobediència com una forma de lluita totalment legítima per defensar els drets de les classes populars i per intentar frenar les agressions que suposen les polítiques neoliberals de Convergència i Unió.- Que no ens arronsarem davant la seva estratègia repressiva, i que continuarem lluitant des de tots els fronts per defensar sense concessions els drets de les classes populars.Des d'Endavant-OSAN també us volem convidar a participar de la concentració de suport a les persones encausades, que tindrà lloc als jutjats de Girona el dimecres 22 de febrer a un quart de 10 del matí.Ni retallades, ni repressió!Si en toquen a una, ens toquen a totes!La repressió no ens aturarà!--Endavant-OSAN GironaOrganització Socialista d'Alliberament Nacional\nDefensar la sanitat pública no és cap delicte. NI RETALLADES, NI REPRESSIÓ. Absolució pels 6 encausats!\nEl Departament d'Interior, a mans de Felip Puig, vol jutjar sis persones, acusant-les d’un suposat delicte d’agressions, coaccions, desordres públics i atemptat a l’autoritat, acusacions que podrien arribar a comportar penes de fins a 6 anys de presó.Els 6 encausats són caps de turc de la política repressiva de CiU, amb la qual el govern intenta fer callar a aquells que s'oposen a les retallades. L'únic delicte que han comès els 6 encausats és oposar-se a les retallades anti-socials de Convergència i Unió, i defensar la sanitat pública que el Govern d'Artur Mas vol desmantellar i privatitzar.El Departament d'Interior, a mans de Felip Puig, vol jutjar sis persones, acusant-les d’un suposat delicte d’agressions, coaccions, desordres públics i atemptat a l’autoritat, acusacions que podrien arribar a comportar penes de fins a 6 anys de presó.Els 6 encausats són caps de turc de la política repressiva de CiU, amb la qual el govern intenta fer callar a aquells que s'oposen a les retallades. L'únic delicte que han comès els 6 encausats és oposar-se a les retallades anti-socials de Convergència i Unió, i defensar la sanitat pública que el Govern d'Artur Mas vol desmantellar i privatitzar.Et quedaràs quiet i callat mentre ens retallen i ens reprimeixen?Exigeix amb nosaltres l'absolució dels encausats! Ajuda'ns a fer difusió del cas!- Adherint-te a la campanya. Aquí!- Acudint a les convocatòries: * Concentració: Divendres 17 de febrer a les 20:00h. a la Plaça del Vi (Girona) * Concentració: Dimecres 22 de febrer a les 9:15h. davant dels Jutjats (Girona). On els 6 encausats estan citats a declarar.- Reenviant aquest correu, publicant la informació on creguis oportú, parlant-ne amb el teu entorn o descarregant i repartint els cartells que trobaràs a la pàgina web.www.niretalladesnirepressio.orgResum del manifest: (Pots llegir-lo sencer a la pàgina web)"El passat 14 de juliol va tenir lloc a l’Espai Caixa de Girona una conferència del conseller de sanitat Boi Ruiz, on hi van acudir entre d’altres, l’alcalde de la ciutat Carles Puigdemont. A fora l’edifici, diversos col·lectius de la ciutat van convocar una concentració a favor de la sanitat pública i en rebuig a les retallades als drets socials i als serveis públics aplicades pel govern de CiU.En motiu d’aquesta concentració, dies després, els Mossos d’Esquadra van iniciar diligències contra sis persones, algunes d’elles treballadores de la sanitat pública (personal del Trueta i del servei d’ambulàncies), i d’altres implicades en els moviments socials de Girona (membres de l’Assemblea Popular, militants d’Endavant-OSAN, afiliats de la CGT i membres d’ASSACS). A l’atestat policial se les acusa d’un suposat delicte d’agressió, coaccions, desordres públics i atemptat a l’autoritat a l’alcalde, que en el pitjor dels casos pot arribar a comportar penes de fins a 6 anys de presó." [+] Llegir més...\nFelip Puig vol sancionar amb 9.000 euros dues companyes per la manifestació antiracista de l'estiu passat a Salt de resposta a Anglada i la Plataforma per Catalunya. Exigeix amb nosaltres que s'arxivi l'expedient sancionador:-Adherint-te al manifest de la campanya a http://peldretamanifestarnos.org/-MANIFESTACIÓ dissabte 21 de gener a les 18h a la plaça Catalunya de Girona-Difonent la campanya.Prou repressió! Si en toquen una, ens toquen a totes!--Manifest:9.000 euros de multa per manifestar-nos contra el feixisme?Felip Puig vol sancionar amb 9.000 euros dues companyes per la manifestació antiracista de l'estiu passat a Salt de resposta a Anglada i la Plataforma per Catalunya.El dia 27 d’agost d’enguany una manifestació amb el lema: “Aturem el feixisme. Salt diu no al racisme“, va recórrer els carrers de Salt i Girona. Va ser una manifestació festiva i combativa que donava resposta a l’intent de Josep Anglada d’escampar odi racista, amb el missatge que no ens deixarem dividir pel nostre origen, els papers ni el color de pell.La Conselleria d’Interior de Felip Puig, seguint els desitjos de la regidora de la PxC a Salt que havia denunciat la manifestació, va obrir un expedient sancionador contra dues persones, conegudes activistes dels moviments socials, com a suposades organitzadores de la manifestació. La proposta de resolució de l’expedient, que ja només està pendent que la ratifiqui la mateixa Conselleria, els imposa una sanció de 9.000 euros, perquè la convocatòria no li havia estat formalment comunicada.Denunciem que aquest cas forma part d’una estratègia de repressió sistemàtica, una forma de control social i polític de la dissidència, amb l’objectiu d’impedir que ens mobilitzem, mitjançant la violència, la criminalització, l’ofegament econòmic i la por i que pretén de mica en mica anar trencant el teixit social i solidari dels moviments combatius. La repressió, igual que les polítiques per a dividir-nos amb el racisme i la xenofòbia, és l’altra cara de les retallades. Només a Girona, els processos oberts contra diverses companyes per la concentració de rebuig a les retallades sanitàries de Boi Ruiz del juliol passat i contra estudiants i treballadores de la UdG després de la brutal càrrega dels mossos d’esquadra dins de la Universitat durant la visita d’Artur Mas en són dos exemples més.Denunciem també que les dues companyes encausades són els caps de turc de l'estratègia repressiva de Felip Puig i CiU. La manifestació de Salt provenia d’una convocatòria col·lectiva i per tant, no es pot atribuir a dues persones ser-ne les organitzadores pel simple fet d’estar-hi presents. Els mossos d’esquadra ni tan sols van identificar-les, perquè, una vegada més, han utilitzat els seus fitxers policials polítics amb què persegueixen les activistes de les organitzacions i els moviments socials.Però no se’n sortiran: la repressió, ni en forma de porres, ni de multes, ni d’amenaces de presó, no ens impedirà mobilitzar-nos ni, per descomptat, manifestar-nos contra el racisme i el feixisme.Per tot això exigim:Que s'arxivi l’expedient sancionador per la manifestació antifeixista del 27 d’agost a Salt, amb què el conseller Felip Puig vol multar amb 9.000 euros dues companyes.Que es respecti el nostre dret a manifestar-nos amb llibertat: ni repressió, ni feixisme, ni retallades.MANIFESTACIÓ DISSABTE 21 DE GENER A LES 18H A LA PLAÇA CATALUNYA DE GIRONAAdhesions: http://peldretamanifestarnos.orgContacte: premsa@peldretamanifestarnos.org [+] Llegir més...\nComunicat de suport als detinguts en la visita d'Artur Mas a la Universitat de Girona (16/12/2011)\nComunicat d'Endavant (OSAN) en relació als fets ocorreguts avui durant la visita d'Artur Mas a la Universitat de Girona.Avui 16 de desembre els Mossos d'Esquadra han detingut com a mínim a cinc persones a la Universitat de Girona, enmig de fortes càrregues policials que han comportat nombroses contusions i alguna hospitalització a una quinzena de manifestants.La concentració, que aplegava unes 300 persones, estava convocada en motiu de la visita del president de la Generalitat Artur Mas, que ha vingut a commemorar els 20 anys de la UdG enmig d'un absolut secretisme per part del Rectorat i d'un desproporcionat desplegament policial dels Mossos d'Esquadra.L'acte, previst per les dotze del migdia, mostrava el rebuig a les retallades salvatges que està aplicant el govern de Mas a l'ensenyament públic, i ha sigut respost per la concentració, que aplegava estudiants, professorat i membres del PAS.Lluny de ser un fet aïllat, l'episodi d'avui s'emmarca en una escalada repressiva dels Mossos d'Esquadra i el Govern de la Generalitat en mans de Convergència i Unió, contra qualsevol expressió de rebuig a les retallades als drets socials i al serveis públics que s'estan efectuant. Entre aquests episodis repressius, hi podem trobar per exemple, l'inici del procediment judicial al voltant dels fets ocorreguts a Girona el passat 14 de juny en el marc d'una conferència del Conseller de Salut Boi Ruiz, on s'acusa a 5 persones (dues d'elles militants d'Endavant) de desordres públics, coaccions i atemptat a l'autoritat.S'ha convocat una concentració en solidaritat amb els detinguts a partir de les 3 de la tarda d'avui a la comissaria dels Mossos d'Esquadra a Vista Alegre.Des d'Endavant volem mostrar el nostre suport incondicional a les persones detingudes i als manifestants contusionats. Així mateix, animem tothom a concentrar-se i mostrar el rebuig contra la repressió sistemàtica que el govern de Convergència estant imposant contra qualsevol manifestació crítica amb la crisi i les retallades.Ni la crisi és culpa dels treballadors ni les retallades en són la solució, per tant considerem totalment legítimes les formes de rebuig i accions que es considerin oportunes per lluitar-hi en contra.SOLIDARITAT AMB ELS DETINGUTS!CAPITALISME ÉS CRISI! CONTRA LES RETALLADES I LA REPRESSIÓ, ORGANITZACIÓ I LLUITA!Endavant (OSAN)Divendres 16 de desembre de 2011. [+] Llegir més...\nTornen els franquistes... Plantem-los cara!\nLes eleccions estatals de diumenge 20 de novembre han retornat els hereus del franquisme al poder amb majoria absoluta. El PSOE els ha obert el camí durant l'última legislatura amb l'enèsima traïció a la classe treballadora (retallada de les pensions, reforma laboral, reforma de la negociació col·lectiva,...). Amb el PP, però, la patronal espera donar l'impuls definitiu a l'ofensiva neoliberal i per tant: s'agreujaran les retallades socials i laborals contra els drets dels treballadors, s'eliminaran llibertats i augmentarà la repressió. També els resultats d'avui suposen un retorn de l'espanyolisme ultramontà a la Moncloa, amb el seu projecte centralista i anticatalà.La passada nit desenes de militants d'Endavant OSAN han eixit als carrers de nord a sud de la nació i han realitzat encartellades massives amb el lema "Fora franquistes dels Països Catalans" acompanyats de la imatge de Franco, Aznar i Rajoy.Tornen, doncs, temps difícils, amenaces terribles contra els drets de la classe treballadora i les nacions oprimides. Però també tornen temps de lluita i Endavant (OSAN) vol donar el pas des d'aquest minut 0 de la tornada al poder espanyol dels fills dels camises blaves.Volem deixar clar que a casa nostra, independentment de la falsejada majoria que els puguen donar les urnes en alguns territoris, trobaran tot un poble en moviment que plantarà cara a les seues retallades i les seues agressions.Si els Franquistes manen a Espanya, és el moment d'avançar cap a la ruptura amb l'estat capitalista espanyol!Contra el retorn dels hereus de Franco: avancem cap a la independència i el socialisme als Països Catalans. La lluita és l'únic camí!Valoració d'Endavant OSAN dels resultats de les eleccions generals a l'estat espanyol Girona Anoia Tarragona Gràcia Sants Eixample Baix llobregat Sabadell PoblenouSalt Cardedeu GranollersClotCastelló de la Plana [+] Llegir més...\nCrònica Manifestació: "Fora racistes de Salt!"\nMalgrat la pluja que ha caigut durant tot el dia, prop de 300 persones han participat de la manifestació antiracista que ha recorregut els carrers de Salt aquest dissabte 5 de novembre. La marxa, que ha estat encapçalada per una pancarta amb el lema "Aturem el feixisme. Salt diu no al racisme", pretenia mostrar el rebuig al feixisme i al racisme, i a l'acte d'inici de campanya electoral que Plataforma per Catalunya havia organitzat a l'equipament municipal Coma Cros.La manifestació, convocada per persones i entitats vinculades al teixit social, cultural i polític de Salt, ha començat a la Plaça de l'Ajuntament poc desprès de les 6 de la tarda amb la presència d'un centenar de persones, i durant més d'una hora ha recorregut els carrers més cèntrics de la vila, on ha anat sumant forces.L'ambient de la manifestació ha tingut un to clarament combatiu i animat, i durant l'hora llarga que ha durat la marxa, pràcticament no s'han deixat de sentir lemes i càntics com ara "Salt és i serà, poble antiracista", "Catalana o estrangera, la mateixa classe obrera", "Anglada feixista, a Salt ni de turista", "Què diem? No al racisme. Què farem? Lluitarem" o "Fora la lei d’estrangeria".La manifestació ha transcorregut sense incidents remarcables, llevat del moment de tensió provocat per dos exaltats que han sortit del bar on estaven, alçant el braç i proferint visques a Franco i a l'Espanya "grande y libre". Els manifestants no han caigut en la provocació i han respòs recriminant l'actitud dels franquistes i increpant-los amb crits de "Fora racistes del poble de Salt".Durant tot el recorregut, els manifestants han estat objecte d'un estricte seguiment per part dels agents de paisà dels Mossos d'Esquadra, que han enregistrat en tot moment la gent que hi participava des de diverses càmeres. Cal recordar que arran de la darrera manifestació antiracista a Salt, hi ha dues persones acusades de manifestació il.legal pel departament d’interior, que resten a l'espera d'una multa que pot anar dels 300 als 3.000 euros.La manifestació, que intentava arribar al centre cultural Coma Cros on es realitzava l'acte de PxC, s'ha topat just abans d'arribar-hi amb un fort cordó policial dels Mossos d'Esquadra que n'ha impedit l'accés. El dispositiu estava format per una desena de furgonetes i uns setanta agents antiavalots equipats amb casc, porra i l'equipament antidisturbis complet, que bloquejaven tots els carrers d’accés a l’equipament municipal.Mentrestant, a dins s’iniciava l’acte de Plataforma per Catalunya, que ha aconseguit reunir menys d’un centenar de persones, la majoria periodistes i membres de la formació vinguts de fora de la vila amb autobusos pagats. En el míting principal de l’acte, Josep Anglada ha insultat als manifestants antifeixistes i s’ha referit als nouvinguts saltencs com a “rates, púrria i escòria”. [+] Llegir més...\nFORA RACISTES DEL POBLE DE SALT Anglada ni aquí ni enllocconcentració dissabte 5 , Plaça Lluís Companys (davant de l'Ajuntament) , 18:00h El proper dissabte 5, Josep Anglada iniciarà la campanya electoral de Plataforma per Catalunya amb un míting a l’auditori de la Coma-Cros. El passat mes de setembre ja va visitar Salt, en aquella ocasió per donar suport a la moció presentada per PxC per instar al govern espanyol que no signés el conveni bilateral amb el Marroc que atorgaria el vot a les eleccions locals als immigrants marroquins. En aquella ocasió es va respondre com calia.Ara, en resposta a aquesta nova visita, s'ha convocat una concentració a les 18:00h a la Plaça Lluís Companys (davant de l'Ajuntament de Salt) per fer saber a PxC que a Salt no hi són benvinguts i perquè sàpiguen que no es permetrà que feixistes i racistes com Josep Anglada es passegin pels carrers del poble. [+] Llegir més...\nXerrada: LLUITES SOCIALS I ALLIBERAMENT NACIONAL\n11/11/2011 - 19:00 - Estació Jove Girona:LLUITES SOCIALS I ALLIBERAMENT NACIONAL La Independència dels Països Catalans, una lluita anticapitalista.Des de l'Assemblea de Girona d'Endavant, volem convidar-vos al debat obert "LLUITES SOCIALS I ALLIBERAMENT NACIONAL. La Independència dels Països Catalans, una lluita anticapitalista."El debat tindrà lloc el divendres 11 de novembre a l'Estació Jove de Girona (antiga Estació d'Olot), de 7 a 9 del vespre i comptarà amb la participació de Joan Sebastià Colomer, militant d'Endavant, que exposarà el nostre posicionament i dinamitzarà el debat.L'acte començarà amb una breu exposició incial en què es plantejarà la qüestió nacional en un marc teòric marxista i s'analitzaran les característiques del cas català, i continuarà amb el debat articulat a través de 3 qüestions:- Per què es dónen els conflictes nacionals (causes objectives)?- Per què es dóna els conflicte nacional català?- Per què la lluita per la independència dels Països Catalans és una lluita anticapitalista?Us animem a participar-hi i a dir-hi la vostra, així com a fer arribar la convocatòria a les persones que penseu que hi puguin estar interessades. [+] Llegir més...\n15 d’octubre a Girona: “Capitalisme és crisi. De la indignació a l’acció”\nDissabte 15 d’octubre, en motiu de la convocatòria internacional de mobilitzacions, unes 4.000 persones es van manifestar a Girona sota el lema "Capitalisme és crisi. De la indignació a l'acció".Gent de totes les edats i vingudes des de moltes poblacions de les comarques gironines, van tornar a recórrer els carrers de la ciutat per fer-se sentir. La convocatòria va servir per unificar diverses reivindicacions concretes com ara la dels afectats per la hipoteca o la dels usuaris que continuen ocupant els CAPs dels seus pobles.La manifestació va tenir en tot moment un to clarament reivindicatiu, amb critiques al sistema capitalista i a les retallades socials, i com ja va passar el passat 19 de juny amb la manifestació contra el pacte de l’euro, va esdevenir una crida a la mobilització i a l'organització popular.La mobilització va començar a les 5 de la tarda, quan dues comitives van sortir de la Plaça Catalunya de Girona i de la Plaça Llibertat de Salt respectivament, i van anar avançant simultàniament cap a la Plaça del Barco, punt d'inici de la manifestació. Allà es va iniciar la marxa, que va durar més de dues hores i que va passar pels carrers més importants de la ciutat, i que va anar sumant gent a mesura que avançava.Durant tot el trajecte els manifestants van cridar lemes de rebuig a les democràcies capitalistes, a les retallades socials, i clamant la necessitat d’una vaga general. "Som el poble, tenim el poder" , "No és una crisi, se'n diu capitalisme", "Prou retallades! Els nostres drets no es toquen!", “N’hi diuen democràcia i no ho és” o "Capitalisme és precarietat" van ser algunes de les consignes més corejades. A més, la manifestació va estar amenitzada per diverses accions satíriques que denunciaven aspectes com la submissió de les institucions democràtiques als mercats econòmics, la corrupció o la brutalitat policial.La marxa es va donar per acabada a la Plaça Independència, on es va convidar a tothom a participar activament a les assemblees i convocatòries de l’Assemblea de Girona, i es llegir el manifest elaborat per l’ocasió, on es feia especial èmfasi en la necessitat d’organitzar-nos més enllà de les reivindicacions concretes. "Estem indignades, sí, però també conscienciades, i el més important: ens estem organitzant [...] Decidides a fer possible un món just, on es reparteixi el treball i la riquesa. Perquè ja no volem les molles, volem el pa sencer! Perquè hi tenim dret, perquè som el poble i tenim el poder!" [+] Llegir més...\nManifest 15 Oct Girona\n15 Oct – Capitalisme és crisi. De la indignació a l'accióEl 19 de juny passat, milers i milers de persones vam sortir als carrers de molts pobles i ciutats. Volíem demostrar la nostra ràbia contra aquest sistema econòmic que ens explota, trepitja els nostres drets i ens nega un futur digne.Vam sortir als carrers per protestar contra el Pacte de l’Euro, per defensar uns drets socials que ens han costat molt d’aconseguir. Són drets que la nostra classe política es carrega permanentment, per satisfer els dictats del Fons Monetari Internacional o el Banc Central Europeu.Aquestes institucions, que no són ni transparents ni democràtiques, ni han estat escollides pel poble, són lesque decideixen què han de fer els governs amb l’economia dels països.Avui, quatre mesos després d’aquell 19 de juny, tornem a prendre els carrers de tot el món, perquè no se’ns escolta i estem carregades de raons. Perquè la nostra vida cada vegada és més precària mentre els recursos i el poder es concentren en menys mans cada dia.Arreu del món s’ha anat imposant la lògica capitalista, perversa, difosa pels mitjans de comunicació com si fos la Veritat única. Aquesta lògica defensa les privatitzacions com a solució a tots els problemes, i també defensa l’ajuda als bancs i a les grans fortunes, perquè continuïn explotant les treballadores i puguin passar la crisi sense tenir pèrdues, mentre intenten dividir-nos amb el racisme i la xenofòbia. Tancaments de centres sanitaris i CAPs, augment de la jornada laboral per a molta gent, enduriment de les ajudes socials com les PIRMI, la repressió a les famílies més pobres, els desnonaments, són només alguns exemples d’aquestes “solucions capitalistes” que ens imposen.No són polítiques noves d’ara, sinó que vénen de lluny. Només des del 2007 les condicions de vida de les treballadores han anat empitjorant més i més: la reforma de les pensions, pactada amb CCOO i UGT, la Llei Òmnibus, i en definitiva, el govern dels millors de Convergència, que vol dir el govern pels rics. És clar doncs que la classe política i aquests sindicats pactistes no representen els interessos del poble.Des dels mitjans de comunicació, des dels sindicats que pacten amb el govern i des de la classepolítica s’ha parlat de la nostra lluita com d’un foc d’encenalls que havia de durar poc. Potser espensaven que reprimint-nos a cops de porra o enviant-nos a l'Audiència Nacional i silenciant-nos deixaríem de trobar-nos als carrers i les places. Però passen els dies, les setmanes i els mesos i seguim aquí, fent-nos sentir, perquè no acceptem que se’ns tracti com un ramat d’animals o com si fóssim mercaderia. Som persones de tota mena, de tot arreu, amb papers o sense, amb opinions i creences diferents, però decidies a defensar els nostres drets i les nostres llibertats.Som les treballadores, la base d’una piràmide injusta que no volem sostenir més. I ens sentim solidàries amb tota la gent represaliada, exclosa, marginada i que viu precàriament. El dolor d’una és el de totes.Se’ns ha volgut etiquetar com a “15 M” o com a “moviment de la indignació”. Però la nostra lluita no va néixer fa cinc mesos, sinó que és una lluita antiga, i ve de totes les lluita socials que hi ha hagut sempre, les que han aconseguit la sanitat per a tothom, la jornada laboral de 8 hores, la pensió quan ens fem grans, és a dir, els drets que ara ens volen arrabassar. Estem indignades, sí, però també conscienciades, i el més important: ens estem organitzant. Decidides a fer possible un món just, on es reparteixi el treball i la riquesa.Perquè ja no volem les molles, volem el pa sencer!Perquè hi tenim dret, perquè som el poble i tenim el poder! [+] Llegir més...\nCrònica dels seminari "La Crisi en el capitalisme actual"\nEl passat 12 de maig va finalitzar el curs "La crisi en el capitalisme actual", impartit pel Seminari d'Economia Crítica Taifa i organitzat per la CGT-Girona, el CS la Màquia i l'assemblea comarcal d'Endavant (OSAN) del Gironès.El curs, seguit per una vintena de persones, es desenvolupà en cinc sessions on s’ha tractat la crisi des de diferents perspectives.A l’inici del curs es va establir i definir els elements bàsics que intervenen en la producció i reproducció del capitalisme i es van estudiar el sistema financer i la política econòmica. Això va permetre d'analitzar el context actual del capitalisme des d'una perspectiva històrica, que n’ha clarificat els precedents, les causes i la manera com s'ha anat gestant i desenvolupant la crisi actual, que no només és econòmica.També es van tractar les diferents teories de la crisi del capitalisme i es van analitzar i sistematitzar els errors d'anàlisi de la teoria econòmica burgesa, del neoliberalisme i del keynesianisme. Així mateix, es van estudiar les diferents tendències marxistes que, a través del subconsum, la proporcionalitat o la teoria de la taxa decreixent de guany, van permetre d'entendre que les crisis són endògenes al sistema capitalista. Seguidament es van introduir conceptes com el capital financer, l'expansió del crèdit, la creació del diner i els diversos multiplicadors, l'operació global del capital financer, la Borsa... i es va relacionar el món de les finances amb l'impacte sobre el capital productiu. Un cop establertes les bases teòriques de l'economia capitalista es va poder passar de l'abstracció a la concreció i s’analitzaren els impactes de la crisi sobre el capital i sobre l'economia. Es posà èmfasi especialment en els efectes que té la crisi sobre les classes populars, és a dir la massa de població explotada històricament en el sistema depredador capitalista, ja que de la seva força de treball en resulta la creació de valor apropiada i acumulada pels capitalistes, tenint present, és clar, que la legitimació i perpetuació del sistema és fruit de la seva passivitat, permissió i complicitat. El seminari va finalitzar amb un seguit de propostes de línies d'actuació que properament seran estudiades, analitzades i discutides per la recent creada Plataforma per la Crisi a Girona. Des d’Endavant esperem que la formació teòrica adquirida durant els seminaris contribueixi a millorar la nostra pràctica militant i que els assistents al curs es puguin vincular a l'activitat política en aquest àmbit. [+] Llegir més...\nEndavant denuncia que el Govern espanyol vol estendre l'estat d'excepció\nDavant de la voluntat del Govern espanyol de prohibir a la candidatura Iniciativa Internacionalista de concórrer a les eleccions europees el proper 7 de juny, l'organització Endavant denunciem: Que aquest procés de prohibir a una part de la societat de concórrer a les eleccions mostra que el Govern espanyol posa per davant els seus interessos polítics de manteniment d'un Estat centralista per damunt dels drets democràtics.Que aprofundeix en la política antidemocràtica d'aplicació de la llei de partits polítics que fins a l'actualitat ha il·legalitzat fins a quatre partits polítics a Euskal Herria i manté exclosa de la participació política una part de la societat basca.Que l'actitud del Govern espanyol el que mostra és la seva voluntat d'estendre l'estat d'excepció que ja pateix Euskal herria a la resta de l'Estat espanyol, inclosos els Països Catalans, ja que diversos ciutadans i ciutadanes del nostre país també participen en aquesta llista electoral.A més, la prohibició a Iniciativa Internacionalista de concórrer a les eleccions de juny també busca legitimar a nivell europeu la política repressiva de l'Estat espanyol.Per tot això, no concebem que Iniciativa Internacionalista no es pugui presentar a les eleccions i animem la ciutadania dels Països Catalans a denunciar aquest nou intent de vulneració de drets democràtics per part del Govern espanyol.Endavant (Organització Socialista d'Alliberament NacionalPaïsos Catalans, divendres 15 de maig de 2009 [+] Llegir més...\nDes de l’Assemblea d’Endavant de Girona i des del Casal Popular La Pioixa de Bordils, us convidem al concert que el pròxim divendres 8 de maig es realitzarà al Pavelló Nou de Bordils. El concert començarà a les 22.00 hores i comptarà amb les actuacions de At-versaris, KOP, Berri Txarrak i DJ. Txus. Aquest concert està emmarcat dins la campanya “Capitalisme és crisi”, que neix amb la voluntat de donar respostes per entendre l’actual crisi econòmica, i apuntar alternatives que permetin avançar cap a la superació del sistema capitalista i les seves crisis.Ja es poden comprar les entrades anticipades.- Aconsegueix la teva entrada anticipada a través d'aquest bloc, des del següent enllaç: venda d'entrades anticipades- Compra la teva entrada anticipada als següents punts de venda:GIRONA: Centre Social La Màquia, Partisano, Moby Disk.BARCELONA: Restaurant Terra d’Escudella, Mai MoriremARBÚCIES: Casal Popular L’ArboçMANRESA: Cafè L’HabanaLA BISBAL D’EMPORDÀ: Casal Estel RoigSABADELL: Casal Independentista i Popular Can CapablancaVILAFRANCA DEL PENEDÈS: Associació Cultural La FornalTARRAGONA: Casal Popular Sageta de FocLLEIDA: Taverna La FalcataCARDEDEU: CSA Casino PopularCom arribar a Bordils?El municipi de Bordils es troba a 13 quilòmetres de la ciutat de Girona. Per arribar-hi, s'hi pot accedir per diverses vies:Per carretera: sortida número 6 de l'autopista AP-7, a l'alçada de Sant Julià de Ramis. Agafar la carretera C-66, direcció Celrà, i arribar a Bordils.Amb tren: Bordils disposa d'una estació de tren, i rep passatgers tan des de Barcelona com des de Figueres. Des de Barcelona, els trens que viatgen cap a Bordils surten de l'Estació de Sants a les 15.16h, 17.16h i 19.16h. Des de Figueres, a les 17.52h, 18.54h, 19.24h i 19.56h. Per consultar horaris, podeu entrar al lloc web de Renfe.Amb bus: Línia Girona - Cassà - Palafrugell - La Bisbal d'Empordà - Girona. Consultar horaris al lloc web de Sarfa.Per més informació, podeu visitar el lloc web de l'Ajuntament de Bordils.\nDivendres 16 d’abril, al Centre Cívic de Sant Narcís (Girona), l’Assemblea del Gironès d’Endavant (OSAN) va presentar la campanya nacional “Capitalisme és crisi” amb una xerrada titulada “Idees per entendre la crisi”. L’acte va comptar amb les intervencions de la membre de l’àrea d’Acció Social de la CGT, Mariona Parra, el professor de filosofia de la UdG, Josep-Maria Terricabras, i el militant d’Endavant, Víctor López.Davant d’una cinquantena de persones de totes les edats que omplien la sala, l’acte va començar amb la intervenció de Víctor López, que va exposar breument els conceptes econòmics bàsics per entendre la crisi actual. Després de definir què són les crisis i de fer un breu repàs històric dels episodis d’estancament econòmic del sistema capitalista, va exposar les diverses etapes que ens han conduït a la situació d’avui. En aquest sentit, va posar èmfasi en la responsabilitat de bancs i caixes en la situació econòmica que estem patint, derivada en part de l’esclat de la bombolla financera generada per l’economia especulativa. López va explicar el perquè del títol de la campanya, “Capitalisme és crisi”, i va argumentar perquè des d’Endavant s’analitza que capitalisme i crisi són dos conceptes indestriables. Segons López, les crisis són fenòmens intrínsecs al sistema econòmic capitalista, generades pel seu propi funcionament i no per condicions externes. El militant d’Endavant va concloure la seva intervenció exposant la importància que des de l’organització es dóna a la campanya unitària “Que la crisi la paguin els rics” com a front comú de lluita per a defensar els interessos de la classe treballadora catalana.Mariona Parra, que va ser la següent en intervenir, va començar explicant què és la CGT i quins són els seus eixos bàsics de treball. Parra va incidir en la importància del treball conjunt dels sindicats de base i dels moviments socials per a fer front a l’actual situació econòmica, i va posar sobre la taula la necessitat d’organitzar-se per vèncer l’individualisme imperant. En aquest sentit, també va posar èmfasi en la transcendència de la campanya unitària “Que la crisi la paguin els rics”, i en l’acció conjunta com a única via per canviar el sistema. La membre de la CGT va parlar de la importància de les Assemblees d’Aturats per a fer evident i col·lectiu un problema de gran magnitud com és l’atur, que avui ja arriba al milió de persones als Països Catalans. Va finalitzar la seva intervenció defensant la necessitat de la pedagogia i la formació com a elements bàsics per a la transformació social, així com de noves estratègies que permetin superar els cercles d’afinitat dels col·lectius anticapitalistes. Segons la membre de la CGT, la xerrada en qüestió és una bona mostra del camí que cal seguir en aquest sentit. El darrer en participar va ser el professor de la UdG Josep-Maria Terricabras, que va començar la seva intervenció elogiant el títol de la xerrada “Idees per entendre la crisi”, ja que segons ell un dels problemes principals de la nostra societat és la manca d’idees i de voluntat per entendre el funcionament del sistema capitalista. Segons Terricabras la situació actual és el resultat de la interrelació de tres crisis; l’econòmica, la social i la crisi de valors. Sobre aquest últim concepte va recordar que el capitalisme ha guanyat la batalla de les idees, i que ha sabut inculcar una ideologia dominant que en justifica el seu funcionament. Terricabras va continuar la seva intervenció exposant la seva idea del mercat social, com a alternativa al predomini del mercat del capital imperant en la nostra vida. Per acabar la seva intervenció, va recordar la necessitat d’un canvi profund en el sistema de valors com a element imprescindible per continuar avançat cap a la superació del capitalisme.Un cop finalitzades les intervencions es va iniciar un animat torn de paraules entre la gent que omplia la sala. El debat va girar entorn temes tant diversos com la posició dels sindicats davant els conflictes laborals, el llastimós paper que han tingut els mitjans de comunicació en l’evolució de la crisi econòmica, o les experiències de lluita locals basades en l’autogestió i en dinàmiques de consum més sostenibles.Al finalitzar el debat, els assistents a l’acte van poder veure l’exposició informativa editada per Endavant sobre la situació econòmica actual. Aquesta exposició itinerant serà a partir d’ara i de forma simultània a diverses sales d’exposició i centres cívics de la ciutat.Si voleu tenir més informació de la campanya podeu entrar a la web: www.endavant.org. [+] Llegir més...\nAhir, dijous 16 d’abril, un grup d'activistes de diversos col·lectius de l’esquerra anticapitalista de Girona, van ocupar la seu central de “La Caixa”, per denunciar els bancs i les caixes com uns dels culpables de la crisi econòmica actual.Una trentena de persones van entrar a “La Caixa” amb pancartes, repartint octavetes informatives i cridant lemes que apuntaven els bancs i caixes com uns dels responsables de la situació econòmica actual. L’acció es desenvolupà amb normalitat i, després de la lectura del manifest, es va desconvocar l’acte. A fora, una desena de persones repartien octavetes davant l’actitud receptiva de la gent que passava pel carrer.L’acció s’emmarcava en la jornada de lluita descentralitzada que va tenir lloc arreu del país. A continuació enllacem les cròniques d'algunes de les accions. TarragonaVilafranca del PenedèsBarcelona - UBSabadell Més informació a:www.elsud.org "Capitalisme és crisi" ------------------------------------------------------------------------------------------------------Manifest de l'acció: La crisi capitalista? Que la paguin els rics!Crisi, crisi, crisi, crisi... En sentim parlar a tot arreu, a la tele, a la feina, a la universitat, al carrer i al bar. I malauradament en comencem a notar les conseqüències en forma d’acomiadaments, deslocalitzacions, atur i precarietat. Però què ha desencadenat l’actual situació econòmica? Qui són els culpables d’aquesta crisi?Des dels mitjans de comunicació s’apunta a la cobdícia de Wall Street, a les hipoteques escombraria subprime o a la falta de regulació. Però aquestes són respostes a mitges, que només busquen desviar l’atenció. Els veritables culpables de l’actual situació econòmica són el propi sistema capitalista, i els bancs i caixes que a través de l’economia especulativa han generat la bombolla financera.La globalització i el seu mecanisme de gestió, les polítiques neoliberals, han esdevingut els eixos centrals del capitalisme, i són els elements que ens han portat a la crisi actual. Durant les darreres dècades s’ha anat construint un castell de cartes basat en l’especulació financera, alhora que es desenvolupava una ferotge ofensiva neoliberal que ens ha dut a la situació actual.Però les crisis econòmiques no són un fenomen nou. El capitalisme porta acumulades un seguit de crisis (com la del 1873, el crac del 29 o la crisi dels anys 70) que ens demostren que CAPITALISME i CRISI són dues paraules indestriables, i que és el funcionament del mateix sistema capitalista el que produeix aquestes crisis.Ens trobem així, en un moment en que la circulació de capital i la generació de beneficis han quedat interromputs. La crisi econòmica que ha desencadenat l’actuació de bancs i caixes, ha provocat el tancament de nombroses empreses, mentre moltes altres aprofiten la situació per a deslocalitzar la producció a països amb menys drets laborals, o per a retallar sous i empitjorar les condicions de treball. Avui en dia ja són més d’un milió les persones aturades als Països Catalans.Davant d’aquesta situació a nivell mundial, la Unió Europea està plantejant un seguit de reformes en les seves estructures i institucions per tal de poder competir amb la resta de pols capitalistes. Aquestes reformes però, novament van encaminades a perpetuar l’explotació de la classe treballadora. Cal apuntar també, que la política dels estats de tradició neoliberal s’ha vist alterada en les darrers mesos per la intervenció en l’economia. Els estats s’han proposat salvar el sistema financer amb diners públics, o el que és el mateix, regalar els diners dels treballadors i treballadores a empreses financeres que s’han estat enriquint durant tots aquests anys amb les polítiques especulatives financeres. Tan sols a tall d’exemple, “la Caixa” va enregistrar durant el 1r i 2n trimestre del 2008 uns beneficis de 1.571 milions d’euros, un 7% més respecte el període anterior.Amb tot però, els líders polítics segueixen amb el guió neoliberal que ens ha dut a la crisi actual, tot parlant de refundació del capitalisme i exigint-nos més sacrificis. No en tenen prou amb el fet que durant anys hàgim pagat els seus sucosos beneficis, sinó que ara ens demanen que també paguem la seva crisi.Davant d’aquesta situació hem d’alçar la veu, organitzar-nos i mobilitzar-nos. Hem de deixar ben clar que ens oposem a pagar la crisi que han provocat ells. No tenim cap intenció de seguir acceptant que l’Estat Espanyol i la Generalitat de Catalunya segueixin estant al servei d’aquests paràsits, afavorint els bancs i els seus accionistes, mentre mantenen les retallades socials, permeten que les grans empreses acomiadin milers de treballadors i treballadores, i segueixen privatitzant els serveis socials, l’ensenyament i la sanitat.La crisi capitalista? Que la paguin els rics! [+] Llegir més...\nEl 25 d'abril, prenem els carrers per la llibertat dels Països Catalans\n25 d'abril de 2009. Un nou 25 d'abril de reptes, de lluita, de treball, de mobilització, d'esperances, de records per als qui no estan amb nosaltres. Un nou 25 d'abril en el qual recuperar les velles consignes de llibertat per al nostre poble, però també de reivindicar un canvi en les també velles estructures opressores i explotadores.Un nou 25 d'abril en el qual reivindicar la memòria de les oblidades, de les víctimes republicanes, comunistes, anarquistes, feministes, valencianistes, revolucionàries, de les obreres i camperoles, de les dones i estudiants. En definitiva, la memòria de totes aquelles que ho perderen tot fa justament setanta anys, amb la victòria del general Franco, que és la victòria del feixisme, del catolicisme reaccionari, de la burgesia i dels terratinents. Hui, setanta anys després, les afusellades, les soterrades a les fosses comunes, les presoneres de camps de concentració i presons, les exiliades, les silenciades per 40 anys i més de franquisme, encara esperen justícia. Una justícia que mai vindrà dels que hui dirigeixen unes institucions que són hereves dels vencedors de la Guerra, i que tampoc vindrà dels que són fills putatius del dictador. Només les treballadores recuperarem la història que ens volen furtar. Una història que és la de totes les que ens criden des de les fosses comunes del Cementeri General de València, des dels molls del port d'Alacant, des dels camps dels Ametlers i d'Albatera, des del Convent de Santa Clara, des dels monetirs de Santa Maria del Puig i Sant Miquel dels Reis.Un nou 25 d'abril en el qual reclamar un canvi en el sistema econòmic, el capitalisme, que s'ha ensenyorat dels Països Catalans i de la pràctica totalitat de la humanitat, i que ha portat milions de persones a la misèria i a la destrucció dels recursos naturals del Planeta. A hores d'ara som quasi 1.000.000 de treballadores dels Països Catalans les que hem perdut la nostra feina; al mateix temps, les multinacionals i els bancs mantenen elevadíssimes taxes de benefici i, quan aquests no són els esperats, noves retallades socials o injeccions de diners públics pretenen garantir els marges de benefici dels poderosos.A la resta del planeta, i especialment al Tercer Món, creix encara més la pobresa. Hui en dia, ara mateix, s'ha posat en evidència i amb la major cruesa el que l'esquerra ve denunciant des de fa més de 150 anys: que el capitalisme és un sistema desigual i explotador en la seua pròpia naturalesa, que només genera beneficis i benestar per a uns pocs mentres condemna a la immensa majoria de la població mundial a la misèria. Resulta imprescindible, doncs, per a la pròpia supervivència de la humanitat, la detsrucció del capitalisme i la construcció d'un nou sistema que puga garantir la igualtat, la justícia social, el repartiment del treball i de la riquesa, la pervivència de l'entorn natural, l'accés universal als serveis públics com ara l'educació, la sanitat, l'alimentació, la vivenda, el transport, el treball, o l'assistència social; en definiva, un sistema que permeta viure amb dignitat a totes les persones que ara i en un futur viurem en la Terra.Un nou 25 d'abril en el qual tornar a recordar els 302 anys de la derrota d'Almansa, denunciant que després de més tres segles de dominació espanyola i francesa i d'inclusió, per la força de les armes, dels Països Catalans en el projecte imperialista espanyol i francès, el nostre poble encara està ben lluny d'asolir unes mínimes quotes de democràcia i autogovern. Encara és l'hora que el català puga viure amb plena normalitat als carrers dels Països Catalans, i molt especialment al nord i al sud. Encara és l'hora que se'ns puga reconèixer la unitat del nostre territori, dividit i fragmentat en autonomies, departaments i estats. Encara és l'hora que els polítics que gestionen les institucions miren més pel bé del seu poble que pel de la seua butxaca.25 d'abril de 2009. Per la memòria de les oblidades. Per la dignitat de les treballadores. Per l'emancipació de les nacions oprimides. Per la justícia social del nostre poble.Per tot això us convoquem el pròxim dissabte 25 d'Abril, a les 18'00 hores a la plaça de Sant Agustí de València.Endavant i força!Més informació: www.300anys.cat [+] Llegir més...\ndijous 9 d’abril de 2009\nDes de l’assemblea d’Endavant del Gironès us convidem a la xerrada/presentació “Idees per entendre la crisi” el divendres 17 d’abril a les 20.00 hores al Centre Cívic de Sant Narcís (Girona).Comptarem amb les intervencions d’en Josep-Maria Terricabras (Catedràtic de Filosofia de la UdG), la Mariona Parra (membre de la CGT-Acció Social) i en Víctor López (militant d’Endavant).L’acte girarà al voltant de la situació del capitalisme i, per tant, de la crisi actual, tenint en compte les alternatives que s’estan gestant per fer-hi front. A més a més, presentarem la campanya d’Endavant “Capitalisme és crisi”.Esperem que sigui del vostre interès. [+] Llegir més...\nSeminari: La Crisi en el capitalisme actual. Fonaments i diferents impactes\nDes del Centre Social La Màquia, la CGT i Endavant, us convidem a participar dels seminaris sobre “La Crisi en el capitalisme actual. Fonaments i diferents impactes”.Els seminaris consten de cinc sessions, totes elles a càrrec de membres del Seminari d’Economia Crítica TAIFA.Sessió 1. Elements fonamentals per entendre el funcionament del capitalisme i la seva evolució històrica. (Joan Junyent) Sessió 2. Introducció a la teoria de la crisi en el capitalisme. (Núria Pasqual)Sessió 3. La Crisi actual en el capitalisme. Breu història de la bombolla financera. (Francisco Ferrer)Sessió 4. L’explosió de la bombolla financera. (Francisco Ferrer)Sessió 5. De la crisi financera a la crisi econòmica. La complexitat de la crisi i els seus impactes socials. (Miren Etxezarreta)Els seminaris són gratuïts, i tindran lloc els dimarts 14, 21 i 28 d’abril, i 5 i 12 de maig al Centre Cívic de Pla de Palau (C/ Saragossa, 27, 17002 GIRONA), de 20:00 a 22:00.Les inscripcions es poden realitzar personalment a La Màquia o enviant un correu electrònic facilitant-nos les vostres dades a crisigirona@gmail.com.Un cop realitzada la inscripció s’enviaran per correu electrònic els documents del curs. [+] Llegir més...\nel capitalisme ens fa precàries\nEndavant (OSAN) | 2011


S’ha inaugurat l’Espai Miquel Crusafont a Sabadell\n/S’ha inaugurat l’Espai Miquel Crusafont a Sabadell\n28 Set 2010\tPere Figuerola\nAquest dimarts 28 de setembre de 2010, a les 19:00, i amb l’assitència de més de 120 persones, s’ha inaugurat el nou Espai Miquel Crusafont, seu de l’Institut Català de Paleontologia (ICP) a Sabadell. L’acte ha comptat amb la presència del director de l’ICP, Salvador Moyà, la Rectora de la Universitat Autònoma de Barcelona, Ana Ripoll, el Director General de Recerca del Departament d’Innovació, Universitat i Empresa de la Generalitat de Catalunya, Joan Roca, i l’Alcalde de Sabadell, Manuel Bustos.\nLa rehabilitació de l’Espai Miquel Crusafont ha estat possible gràcies al programa operatiu Feder de Catalunya 2007-2013, en cofinançament de la Generalitat de Catalunya i fons europeus. La inversió total, superior als 2 milions d’euros, ha permès repensar aquest espai tot creant noves instal·lacions que s’havien convertit en imprescindibles per l’ICP.\nDurant la inauguració, el director del ICP, Salvador Moyà, es va referir a la nova etapa que s’inicia, en la que es posa de manifest l’especial interès de l’ICP per la divulgació: “Els científics de l’ICP sempre hem tingut clar que el retorn a la societat dels resultats de recerca mitjançant la divulgació científica és una obligació i una necessitat”. Per la seva part, l’alcalde de Sabadell, Manuel Bustos, va dir que “és un encert el traspàs d’aquest centre a l’àmbit de la investigació de la universitat, ja que ha fet possible un nou projecte museístic”. Alhora, ha agraït a la Generalitat que “es mantingui el nom de Miquel Crusafont en la nova etapa de l’Institut Català de Paleontologia”. Petició que tant des de l’ICP com des de l’ajuntament s’ha fet reiteradament.\nTot i que externament l’edifici no ha canviat, després de gairebé un any de reformes el seu interior és completament nou. Allotja els nous espais per a la col·lecció, que tripliquen els anteriors; la sala de noves tecnologies, que comptarà amb dues màquines de tomografia axial computeritzada; una sala de realitat virtual, amb fòssils en 3D i el nou laboratori de preparació.\nEl projecte museogràfic, sota el lema “Avui investigues tu!”, ha reformulat completament el discurs, canviant l’anterior exposició clàssica de vitrines per una experiència interactiva que permet a l’usuari convertir-se en un paleontòleg, reproduint quatre investigacions reals de l’ICP. El focus del discurs expositiu passa, doncs, de la peça a l’experiència de recerca, mostra de la nova etapa que enceta l’ICP i que aposta per centrar la difusió en donar a conèixer la recerca que es duu a terme al centre.\nLast modified on Diumenge, 18 Març 2018 17:55\nMore in this category: « Anys i anys, per molts anys!\tEls gens no amenacen al linx ibèric »


Continua ingressada la dona ferida greu durant el correbou de Vidreres - El Gerió Digital\nContinua ingressada la dona ferida greu durant el correbou de Vidreres\nLa víctima, que està al Trueta, evoluciona favorablement\nDimarts, 3 de setembre de 2019 12:30h\nLa dona ferida greu durant el correbou de Vidreres (Selva) continua ingressada al Trueta de Girona. La víctima, l'única dels dinou ferits que no ha rebut l'alta, va haver de ser operada d'urgència però, segons fonts del centre hospitalari, la seva evolució és bona.\nL'accident es va produir quan un toro va escapar del tancat durant el correbous, es va enfilar per la tanca i va envestir diverses persones que hi havia entre el públic. Diversos dels ferits van ser atesos pels serveis d'emergència in situ.\nVuit més va ser derivats al Trueta, set al Santa Caterina de Salt (Gironès) i un més al CUAP Güell de Girona. Arran dels fets, l'Ajuntament es reunirà amb l'entitat organitzadora i prendrà una decisió sobre el futur de l'esdeveniment en els propers dies. Diverses entitats animalistes, per la seva banda, han reclamat al consistori que suspengui definitivament els correbous i estudien emprendre accions legals.


Rorro Berjano | Bonart\nExposicions ValènciaCeràmica, art, disseny i cultura urbana es troben a Plastic Murs\nbonart 26/10/18 Plastic Murs, carrer Dénia 45 de València, presenta la mostra col·lectiva We Love Pot del 9 de Novembre al 6 de desembre. Ceràmica, art contemporani, disseny i cultura urbana de la mà d’Abel Iglesias, Inma Carpena, Lusesita, Rorro Berjano, Rubén...\nExposicions Sevilla“Sants, difunts, dieux et fetitxes” de Rorro Berjano\nbonart 15/6/16 Delimbo Gallery presenta Sants, difunts, dieux et fetitxes de Rorro Berjano. L’artista torna a l’escena artística amb aquesta primera compareixença en solitari a la galeria sevillana. L’artista ens submergeix en el seu apòcrifa i...\nExposicions Sevilla“Santos, Difuntos, Dieux et Fétiches” de Rorro Berjano\nbonart 2/6/16 Delimbo Gallery presenta del 2 de juny al 10 de setembre Santos, Difuntos, Dieux et Fétiches de Rorro Berjano. La inauguració tindrà lloc el 2 de juny a les 21 h. En aquesta primera compareixença en solitari a la galeria sevillana, l’artista ens...


Camelia Suites Xylokastron Grècia - Ofertes d'hotels amb els MILLORS DESCOMPTES EN LÍNIA\nVeure tots els 38 allotjaments a Xylokastron.\nMesaia Trikala, Xilokastro Town Center, Xylokastron, Grècia, 20400 - Veure al mapa\nMés informació sobre Camelia Suites\nTant si es tracta d'un viatge de plaer com si és de negocis, Camelia Suites és una elecció d'allotjament magnífica quan visiten Xylokastron. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Camelia Suites, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Express check-in/check-out, caixa forta són només algunes de les comoditats que fan que Camelia Suites sigui diferent dels altres hotels de la ciutat.\nL'ambient de Camelia Suites es reflexa en cada habitació. banyera hidromassatge, calefacció, insonorització, llits extrallargs (> 2 metres), aparell de televisió LCD/pantalla de plasma són només algunes de les comoditats a la vostra disposició. Les instal.lacions d'oci de l'hotel, que inclouen bany, massatge estan dissenyades per escapar i relaxar-se. Camelia Suites és un lloc ideal d'estada pels viatgers que busquin encant, comfort i facilitat a Xylokastron.


Homenatge al professor Jaume Almirall amb motiu de la seva jubilació\nDoctorat en Filologia Clàssica per la Universitat de Barcelona és un dels referents catalans en l'estudi de l'hel·lenisme i el neohel·lenisme.\nEl proper 13 de setembre se celebrarà un acte d'homenatge al professor Jaume Almirall, doctor en Filologia Clàssica, amb motiu de la seva jubilació. Durant l'acte, que tindrà lloc a partir de les 17 h a la Sala de Professorat (5ª planta) de l'edifici Josep Carner, hi intervindran el Dr. Raül Garrigasait, professor del Departament de Filologia Grega, Romànica i Semítica i president de la Casa dels Clàssics, que parlarà sobre les traduccions de grec antic d'Almirall a la Col·lecció Bernat Metge, i el Dr. Ernest Marcos, director del Departament i neohel·lenista, qui tractarà la trajectòria d'Almirall en les traduccions del grec modern. Tot seguit, es llegiran passatges del llibre de traduccions que alguns estudiants del professor Almirall li han dedicat.\nUn referent en l'estudi de l'hel·lenisme i el neohel·lenisme.\nJaume Almirall és professor de grec i vicepresident de la Societat Catalana d'Estudis Clàssics (IEC). És traductor del grec clàssic i del grec modern i autor de les noves versions catalanes de les tragèdies d'Eurípides, així com de la Història de Lluci, l'home que es va convertir en ruc de Llucià de Samòsata i dels Fenòmens d'Arat de Solos.\nEn el camp del grec modern, és membre fundador i actualment vicepresident de l'Associació Catalana de Neohel·lenistes. Entre d'altres treballs, ha revisat la traducció de la novel·la de Nikos Kazantzakis Alexis Zorbàs , de Jaume Berenguer Amenós, per a la seva nova edició (1995); és el traductor del relat Qui fou l'assassí del meu germà?, de Geòrgios Viziïnós, dins el volum Contes (2006), i ha publicat una selecció de poemes de Nikos Kavadias a la revista Reduccions (2008). D'aquest mateix autor ha fet la traducció dels seus relats: Li i altres relats (2013).\nBústia de Comunicació de la Facultat\nÚltima actualització o validació: 09.09.2019


El setembre: gestió cooperativa i periodisme digital. | Xarxa Ràdios Comunitàries de Barcelona\nEl setembre: gestió cooperativa i periodisme digital.\nSara Blázquez és periodista i ha posat en marxa juntament amb el seu company Josep Comajoan la publicació digital “El Setembre”. Ambdós periodistes han apostat per formar una cooperativa (“Dies d’agost”, des d’on ofereixen serveis de comunicació), com a entitat legal per gestionar la seva publicació.\nEl Setembre és una publicació social, crítica i cultural, i fonamentalment és un medi digital que es finança amb subscripcions dels lectors i que va aconseguir el seu capital inicial mitjançant una campanya de microfinançament.\ngestió / llicències / públics / ràdiolab / sostenibilitat\n← Alícia Álvarez Vaquero: La ràdio i el jovent\nCarne Cruda: Un referent del podcasting independent →


Darrers Ideari temes - Fem Catalunya en Comú\nUn projecte de país des de tots els territoris Catalunya és un país territorialment divers i amb una gran riquesa, des dels punts de vista geogràfic, ambiental, socioeconòmic, cultural, etc. I també divers pel que fa a les seves sensibilitats, necessitats i potencialitats. En aquest sentit, qualsevol projecte polític que aspiri a construir un nou model de país necessita una estratègia global, de país, que vagi molt més enllà de la suma de les propostes sectorials que afecten cadascun dels territoris.\nUn país fratern i sobirà Concebem la sobirania com la capacitat que tenim, com a ciutadans i ciutadanes constituïts en comunitat política, per decidir democràtica i col·lectivament sobre els afers comuns; és dir, sobre el nostre futur col·lectiu i sobre tot allò què afecta a la nostra comunitat. Catalunya és una nació sobirana i, com a tal, ha de tenir ple dret a construir el seu futur.\nUn país inclusiu Som hereus de la llarga tradició històrica del catalanisme popular i apostem per una Catalunya oberta, inclusiva, cohesionada i socialment justa. Catalans i catalanes som totes les persones que residim a Catalunya, sense cap mena de distinció per raó d’origen o nacionalitat. Som una terra diversa, mestissa i plural, i és des d’aquesta pluralitat que volem construir el nou model país, en comú i sense excloure ningú.\nUna revolució democràtica i feminista El canvi de model econòmic, social, ambiental i polític que proposem des d’aquest nou espai polític és un canvi sistèmic, profund i revolucionari. És a través de la força de la gent que aquesta revolució, que va començar a les places i que ja ha arribat a molts ajuntaments, podrà convertir-se en la nova hegemonia que volem que lideri el procés de canvi a Catalunya. La nostra principal arma, i també el nostre principal objectiu, no és un altre que una democràcia real.\nUn nou model econòmic i ecològic Volem una economia democràtica, respectuosa amb l’entorn i al servei de tothom. La crisi econòmica de 2008 i les polítiques de retallades dutes a terme a Europa, Espanya i Catalunya han multiplicat les desigualtats i han fet empitjorar les condicions de vida de la gran majoria de la població. Per fer front a aquesta situació cal posar les bases d’una societat diferent, que doni prioritat a les persones i no al benefici individual, que recuperi el valor de la comunitat i que abordi els greus reptes ecològics i energètics pendents. Defensem, en aquest sentit, un nou model econòmic basat en la sostenibilitat i la solidaritat, assumint que haurem de transformar moltes de les nostres maneres de produir i consumir a fi de fer-les ecològicament i socialment sostenibles.\nUn nou model de benestar Una societat justa és aquella que permet i promou el desenvolupament de les persones que l’integren en condicions d’igualtat i dignitat. No hi ha ni desenvolupament, ni benestar, ni justícia si la societat en què vivim no ens assegura una vida digna. Proposem un model de benestar que garanteixi els drets socials, és a dir, els drets que faciliten a les persones poder construir un projecte de vida amb autonomia i igualtat i que n’asseguren l’accés als béns necessaris per fer-ho possible. Apostem per un model que possibiliti l’oportunitat de desenvolupar experiències vitals satisfactòries, que permeti garantir una subsistència digna, una carrega laboral acceptable i una participació política, cultural i social plena.\nDefinició de la categoria Ideari [Ideari] (1)\nLa centralidad del Derecho al Trabajo [Un nou model econòmic i ecològic] (2)\nUn món en comú. [Un país fratern i sobirà] (3)\nDiagnosi de Penedès [Un projecte de país des de tots els territoris] (2)\nSalari just [Un nou model econòmic i ecològic] (6)\nPriorització i millora de la mobilitat col·lectiva [Un projecte de país des de tots els territoris] (6)\nValoritzar els espais naturals i espais agrícoles metropolitans [Un projecte de país des de tots els territoris] (5)\nReferèndum efectiu ( 2 3 4 ) [Un país fratern i sobirà] (69)\nReconeixement de la Vegueria del Penedès [Un projecte de país des de tots els territoris] (3)\nMedi ambient i espais forestals [Un projecte de país des de tots els territoris] (2)\nOcupació de qualitat i lluita contra l’atur [Un nou model econòmic i ecològic] (8)\nDiagnosi d'Alt Pirineu i Aran [Un projecte de país des de tots els territoris] (9)\nRepública i Estat plurinacional ( 2 3 4 5 6 7 8 9 10 11 ) [Un país fratern i sobirà] (215)\nEducació inclusiva [Un nou model de benestar] (9)\nUn model d’atenció social eficaç, preventiu i flexible [Un nou model de benestar] (3)\nDemocràcia directa i iniciativa ciutadana [Una revolució democràtica i feminista] (6)\nPer una sanitat pública, gratuïta, i de qualitat per tot el Camp [Un projecte de país des de tots els territoris] (2)\nAntiracisme [Un país inclusiu] (8)\nEnergia [Un projecte de país des de tots els territoris] (4)\nEconomia i treball [Un projecte de país des de tots els territoris] (6)\nAutonomia municipal i govern local [Un país fratern i sobirà] (5)\nConciliació i coresponsabilitat [Un nou model econòmic i ecològic] (4)\nDiagnosi de Llengua [Un país inclusiu] (9)\nDiagnosi de Regió Metropolitana de Barcelona [Un projecte de país des de tots els territoris] (6)\nEducació i cultura [Un projecte de país des de tots els territoris] (4)\nGestió Circular dels residus urbans [Un nou model econòmic i ecològic] (4)\nDiversificació econòmica i ocupació de qualitat [Un projecte de país des de tots els territoris] (3)\nUn nou marc de governança [Un projecte de país des de tots els territoris] (2)\nRegular els preus del lloguer [Un nou model de benestar] (3)\nSobirania Europea per Afrontar Qüestions Comunes ( 2 ) [Un país fratern i sobirà] (22)


Uns turistes francesos fan una crida a la ciutadania de Cambrils per trobar la seva gossa\nL'Anita és una gossa 'border collie' que va fugir del càmping La Llosa espantada per la pirotècnia\ndimarts, 18 de juny 2019 - 10:57h\nAmb l'arribada de l'estiu i sobretot per Sant Joan també arriben els petards i els animals són qui ho passen pitjor. L'Anita, una gosseta de raça 'border collie' blanca i negra, es va escapar espantada pel so de la pirotècnia al càmping La Llossa de Cambrils. L'Anita és propietat d'uns turistes francesos, que es troben allotjats en aquest càmping de la Costa Daurada, i que ara busquen desesperadament la seva gossa.\nEl cartell de cerca que han penjat en diferents punts els propietaris francesos de l'Anita | Cedida\nUna gossa francesa perduda per Cambrils\nLa parella de turistes francesos han fet una crida a la ciutadania perquè els ajudin a buscar a l'Anita. Segons comenten a les xarxes socials, l'Anita no és una gossa perillosa i es deixa agafar amb facilitat, porta el xip identificador però està en francès. A les xarxes socials també expliquen que la gossa es va perdre divendres dia 14 de juny.\nL'Anita va fugir espantada per la pirotècnia\nEls seus propietaris han posat cartells amb una foto de la gossa i el contacte d'ells per la zona. Els hi han comunicat que l'última vegada que la van veure va ser el passat diumenge per la zona de l'estació de tren de Cambrils. La parella de francesos detalla als cartells de cerca que ofereixen recompensa per aquella persona que trobi a la gossa o que sàpiga alguna cosa d'ella.\nVolen organitzar un grup de cerca\nEn aquesta línia els propietaris de la gossa volen organitzar un grup de cerca per trobar a l'Anita, ja que els turistes han de marxar en pocs dies a França i volen trobar a la gossa. Per aquest motiu demanen que qui sàpiga alguna cosa de l'Anita que es posi en contacte amb la Policia Local de Cambrils a través del telèfon, 977 79 45 66 o al número +33 7 68 05 13 66, que són els propietaris francesos.\nQuè podem fer si el nostre animal té por o fòbia als coets?\nTroben a Mont-Roig del Camp cadells de gossos dins d'una bossa de la brossa


Punk Ahoy!: La síndrome de desorientació\nLa síndrome de desorientació\n[Esta crítica de Manel Ollé sobre DaWR apareció en El País del 21 de Febrero. Me parece lo más lúcido que se ha publicado sobre la novela o sobre mí. Ollé, por cierto, fue mi profesor de literatura contemporánea en la UPF; jamás le llamé la atención; y en su día, merecidamente (como Miquel Gibert, otro profe y abogado del Winona), me suspendió.]\nFa més de tres anys, Edgard Cantero [sic] va començar a escriure un blog en anglès, de títol Sleeping with Winona Ryder. Cada entrada del blog (encara viu i consultable) comença dient: "Last night I dreamt..." com a fórmula per introduir el somni experimentat per l'autor durant la nit anterior. D'aquest blog en surten alguns dels materials germinals i dels mecanismes narratius d'una primera novel·la, Dormir amb Winona Ryder, que, sense més dilacions, recomanem ja sense reserves. Es tracta d'una de les propostes novel·lístiques més curioses i estimulants que s'han posat en circulació últimament. Part del seu interès rau justament en què té poc a veure amb els territoris narratius que transiten els nous narradors catalans: uns territoris que, de fet, comencen a estar força transitats però sense gaires camins comuns. Potser la novel·la no li canviarà la vida a ningú —no ho pretén—, però és intel·ligent, fresca i divertida, i aporta elements de reflexió hipertextual sobre les noves mitologies mediàtiques, sobre la textura dels miratges de cel·luloide digitalitzat, sobre els nous ritus efímers i les subcultures de la imatge en xarxa. Si en comptes de perseguir els reflexos del rastre d'una actriu de cinema nord-americana amb aura d'independent i fama guanyada a pols de cleptòmana de llenceria de luxe hagués orientat la seva aventura cap a alguna escriptora austrohongaresa insomne i d'entreguerres, parenta llunyana de Thomas Mann, la novel·la de Cantero probablement hauria estat valorada amb gran consideració per una part d'aquells que han arrufat el nas ja només pel títol i la mena de materials amb què trafica.\nSeria un error quedar-se en la dada sociològica d'un escriptor com Cantero, que es dedica a guanyar compulsivament premis de narrativa, a col·laborar com a dibuixant de tires còmiques de crítica a l'actualitat política, publicades al Diari del Maresme —i col·leccionades en un dels seus blogs—, a fer de guionista a El Jueves, a dissenyar calcetes virtuals o a escriure i dibuixar en altres blogs i fanzines. Aquí com a tot arreu —però aquí una mica més—, ser jove i escriptor és tasca efímera i ingrata. No tan sols per la banda estricta de la supervivència econòmica i literària, sinó també per la facilitat amb què se't poden arribar a enganxar tota mena de llufes, manies i tòpics. Per aquesta banda no cal patir. Cantero no va de res: ni de jove-escriptor-amb-coses-a-dir, ni de convidat al programa Silenci, ni de carn de CCCB, ni de cheerleader de plataforma sobiranista, ni d'ultramodern sofisticat neoretro, ni de mutant, ni de nocilla afterpunk.\nL'aplom i la humanitat cordial i expansiva del protagonista i la seva xerrameca contribueixen a donar cos i credibilitat a un relat fet de nexes improbables i metaficcions translúcides de disc dur. Posat a viure de l'escriptura, s'instal·la en la ficció: decideix protagonitzar una novel·la inexistent de Jorge Luis Borges (El acercamiento a Almotásim). Dominat per la síndrome de desorientació postuniversitària, ociós i sense altra divisa que la ficció i l'escriptura (poca broma), s'embarca en una aventura desorientada. El curtcircuit d'una de les quinze mil imatges de dones despullades que emmagatzema en el seu ordinador amb la imatge de la protagonista d'un dels somnis lúcids que col·lecciona desencadena una cerca artúrica sense pathos. Es mou rere l'eco d'una quimera relativament accessible, d'un mite de jurisdicció tribal —és a dir, que afecta només aquells que estan donats d'alta en la intranet d'una de les subcultures del present—, com ho és el mite lleument eròtic i còmodament rebel de Winona Ryder, que té a més el gran avantatge afegit de no ser "una reencarnació apastel·lada d'un dels figurins repugnants d'en Jordi Labanda".\nLa novel·la comença com una road movie (amb secundaris remarcables), rere l'objecte casual i en el fons irrellevant del desig. Ens acompanya en el trànsit des d'una pantalla perifèrica de Barcelona fins al miratge d'un dels escenaris urbans més reiteradament filmats i que, des de la meitat de la novel·la, dóna un dels millors motius per llegir-la: el retrat que s'hi fa de Nova York.\nPosted by Edgar Cantero / 8:23 AM